CELEX: 32019R0612
Language: el
Date: 2019-04-09 00:00:00
Title: Εκτελεστικός κανονισμός (ΕΕ) 2019/612 της Επιτροπής, της 9ης Απριλίου 2019, σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

16.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 105/5
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/612 ΤΗΣ ΕΠΙΤΡΟΠΗΣ
         της 9ης Απριλίου 2019
         σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (1), και ιδίως το άρθρο 57 παράγραφος 4 και το άρθρο 58 παράγραφος 2,
         Εκτιμώντας τα ακόλουθα:
         
                     (1)
                  
                  
                     Για να εξασφαλιστεί η ομοιόμορφη εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87 του Συμβουλίου (2), είναι αναγκαίο να θεσπιστούν μέτρα όσον αφορά την κατάταξη των εμπορευμάτων που αναφέρονται στο παράρτημα του παρόντος κανονισμού.
                  
               
                     (2)
                  
                  
                     Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες ισχύουν επίσης και για κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν οποιαδήποτε νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.
                  
               
                     (3)
                  
                  
                     Κατ' εφαρμογή αυτών των γενικών κανόνων, τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα θα πρέπει να καταταγούν στον κωδικό ΣΟ που εμφαίνεται στη στήλη (2), για τους λόγους που αναφέρονται στη στήλη (3) του εν λόγω πίνακα.
                  
               
                     (4)
                  
                  
                     Είναι σκόπιμο να προβλεφθεί ότι ο δικαιούχος των δεσμευτικών δασμολογικών πληροφοριών, οι οποίες έχουν εκδοθεί σχετικά με τα εμπορεύματα που αφορά ο παρών κανονισμός και δεν είναι σύμφωνες με τον παρόντα κανονισμό, μπορεί να συνεχίσει να τις επικαλείται επί μια ορισμένη χρονική περίοδο, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013. Η περίοδος αυτή θα πρέπει να είναι τρίμηνη.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα εμπορεύματα που περιγράφονται στη στήλη (1) του πίνακα που περιλαμβάνεται στο παράρτημα κατατάσσονται στη Συνδυασμένη Ονοματολογία στον κωδικό ΣΟ που αναφέρεται στη στήλη (2) του εν λόγω πίνακα.
         
         
            Άρθρο 2
            Οι δεσμευτικές δασμολογικές πληροφορίες που δεν είναι σύμφωνες με τον παρόντα κανονισμό μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 34 παράγραφος 9 του κανονισμού (ΕΕ) αριθ. 952/2013, κατά τη διάρκεια περιόδου τριών μηνών από την ημερομηνία έναρξης της ισχύος του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Απριλίου 2019.
            
               
                  Για την Επιτροπή,
               
               
                  εξ ονόματος του Προέδρου,
               
               Stephen QUEST
               
                  Γενικός Διευθυντής
               
               
                  Γενική Διεύθυνση Φορολογίας και Τελωνειακής Ένωσης
               
            
         
         
            (1)  ΕΕ L 269 της 10.10.2013, σ. 1.
         
            (2)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
      
      
         
            ΠΑΡΑΡΤΗΜΑ
            
                        Περιγραφή των εμπορευμάτων
                     
                     
                        Κατάταξη
                        (κωδικός ΣΟ)
                     
                     
                        Αιτιολογία
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Είδος από ύφασμα από υφαντικές ύλες (βαμβάκι), σε μορφή πύργου, το οποίο συγκρατείται από μεταλλικό πλαίσιο και προορίζεται να τοποθετηθεί δίπλα σε υπερυψωμένο κρεβάτι σε ένα από τα ανοίγματα και να στερεωθεί στο κρεβάτι μέσω των κοχλιών. Δεν είναι αυτοτελής κατασκευή και δεν μπορεί να μετακινηθεί.
                                    Έχει ανοίγματα σε σχήματα που μοιάζουν με πόρτες ή παράθυρα. Είναι διακοσμημένο για να ταιριάζει με τη διακόσμηση παιδικού δωματίου.
                                    Βλέπε εικόνα (*1)
                                    
                                 
                              
                     
                        6304 92 00 
                     
                     
                        Η κατάταξη καθορίζεται από τους γενικούς κανόνες 1, 3 στοιχείο β) και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών ΣΟ 6304  και 6304 92 00 .
                        Το είδος δεν προορίζεται ουσιαστικά για τη διασκέδαση των παιδιών, δεδομένου ότι δεν μπορεί να μετακινηθεί και δεν είναι σκηνή για παιχνίδι [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9503  (D) πρώτη παράγραφος, στοιχείο xxiii)]. Δεδομένων των αντικειμενικών χαρακτηριστικών του (αστάθεια, κατασκευή, ψηλά παράθυρα, ανάγκη να στερεωθεί μέσω των κοχλιών), το είδος δεν έχει σχεδιαστεί για παιχνίδι, αλλά εξυπηρετεί διακοσμητικούς σκοπούς. Κατά συνέπεια, αποκλείεται η κατάταξη στην κλάση 9503  ως «άλλο παιχνίδι για παιδιά».
                        Πρόκειται για διακοσμητικό είδος επίπλωσης από υφαντική ύλη για παιδικό δωμάτιο (βλέπε επίσης τις ΕΣΕΣ για την κλάση 6304 ).
                        Συνεπώς, πρέπει να καταταγεί στον κωδικό ΣΟ 6304 92 00  ως άλλο είδος επίπλωσης, με εξαίρεση εκείνα της κλάσης 9404 , άλλο από τα πλεκτά, από βαμβάκι.
                     
                  
                        
                                    2.
                                 
                                 
                                    Είδος από ύφασμα από υφαντικές ύλες (βαμβάκι), σχεδιασμένο έτσι ώστε να κρέμεται από υπερυψωμένο κρεβάτι ως το δάπεδο για να δημιουργεί σκεπαστό χώρο κάτω από το κρεβάτι.
                                    Έχει ένα άνοιγμα, είτε σε σχήμα πόρτας είτε ως σχίσιμο στο ύφασμα. Είναι διακοσμημένο για να ταιριάζει με τη διακόσμηση παιδικού δωματίου.
                                    Βλέπε εικόνα (*1)
                                    
                                 
                              
                     
                        6304 92 00 
                     
                     
                        Η κατάταξη καθορίζεται από τους γενικούς κανόνες 1 και 6 για την ερμηνεία της Συνδυασμένης Ονοματολογίας καθώς και από το κείμενο των κωδικών ΣΟ 6304  και 6304 92 00 .
                        Το είδος δεν προορίζεται ουσιαστικά για τη διασκέδαση των παιδιών, δεδομένου ότι σκεπάζει τον χώρο κάτω από το κρεβάτι [βλέπε επίσης τις Επεξηγηματικές Σημειώσεις του Εναρμονισμένου Συστήματος (ΕΣΕΣ) για την κλάση 9503  (D) πρώτη παράγραφος].
                        Κατά συνέπεια, αποκλείεται η κατάταξη στην κλάση 9503  ως «άλλο παιχνίδι για παιδιά».
                        Πρόκειται για διακοσμητικό είδος επίπλωσης από υφαντική ύλη για παιδικό δωμάτιο (βλέπε επίσης τις ΕΣΕΣ για την κλάση 6304 ).
                        Συνεπώς, πρέπει να καταταγεί στον κωδικό ΣΟ 6304 92 00  ως άλλο είδος επίπλωσης, με εξαίρεση εκείνα της κλάσης 9404 , άλλο από τα πλεκτά, από βαμβάκι.
                     
                  Είδος 2
            Είδος 1
            Τα είδη αυτά δεν υπάρχουν
            
               (*1)  Η εικόνα έχει αποκλειστικά ενημερωτικό σκοπό.